ख़ालसा
खालसा सिख धर्म के विधिवत् दीक्षाप्राप्त अनुयायियों सामूहिक रूप है। खालसा पंथ की स्थापना गुरु गोबिन्द सिंह जी ने १६९९ को बैसाखी वाले दिन आनंदपुर साहिब में की। इस दिन उन्होंने सर्वप्रथम पाँच प्यारों को अमृतपान करवा कर खालसा बनाया तथा तत्पश्चात् उन पाँच प्यारों के हाथों से स्वयं भी अमृतपान किया।
चार साहिबज़ादे (फ़िल्म)
यह फिल्म तुर्कों व मुग़लों द्वारा भारत पर हमलों से शुरु होती है। गुरु गोबिन्द सिंह ने हमलावरों का सामना करने के लिए खालसा की स्थापना की जिनके लिए धर्म की रक्षा हेतु मर मिटना ही जीवन का ध्येय था। इस फिल्म में चमकौर के युद्ध का चित्रण किया गया है जिसमें गुरु जी के दोनों बड़े पुत्र अजीत सिंह व जुझार सिंह अतुलनीय वीरता का प्रदर्शन करते हुए वीरगति को प्राप्त हुए। दोनों छोटे पुत्रों ज़ोरावर सिंह व फतेह सिंह को सरहिंद के नवाब वज़ीर खान द्वारा जीवित ही दीवार में चिनवा दिया गया।